cyanic-selkie/wikianc huggingface dataset:
Jozef Döme
Ako dieťa hral na klarinete, na bicie prešiel v jedenástich rokoch a v dvanástich už verejne vystupoval s oveľa staršími hudobníkmi. Do sveta džezovej hudby vstúpil v šesťdesiatych rokoch. V období rokov 1975 až 1978 hrával najprv v duu s Gabrielom Jonášom, neskôr to bolo jazzové trio v zložení Gabo Jonáš – klavír, Jozef Brisuda – basa a Jozef Döme – bicie. V roku 1983 emigroval do Nemecka a spolupracoval s Atilom Zollerom, Bennym Baileym a ďalšími. V roku 1987 študoval na Berklee College of Music. Od roku 1994 do roku 2000 bol členom Peter Cardarelli Quartet. V roku 2001 vstúpil do Dynamic Jazz Tria. V roku 2003 založil vlastnú džezovú skupinu Jozef Döme Quartet. Bol členom formácie The Trio.
Daň z pridanej hodnoty
Daň z pridanej hodnoty, skrátene DPH, je v súčasnosti vo svete základný typ univerzálnej nepriamej dane a jeden z hlavných príjmov štátneho rozpočtu.
Všeobecným dôvodom zavedenia daní je príjem štátneho rozpočtu tej krajiny, na území ktorej je vykonávaná ekonomická aktivita. Pomocou DPH je zdaňovaná spotreba.
Ak napríklad koncový spotrebiteľ kúpi (je oprávnený nakladať s tovarom ako vlastník) u maloobchodníka predmet za 3 000 EUR (vrátane 20 %DPH vo výške 500 EUR, teda 2500 bez DPH + 20% = 3 000 EUR), tak uvedených 500 EUR fyzicky zaplatí koncový spotrebiteľ maloobchodníkovi, ale do štátneho rozpočtu túto sumu (500 EUR) fyzicky odvedú v konečnom dôsledku spolu členovia distribučného kanála (napríklad výrobca + veľkoobchodník + maloobchodník) ako tzv. platitelia dane rozličnými predpísanými platbami.
Pri zjednodušenom pohľade sa touto daňou v konečnom dôsledku vždy zaťažuje hodnota (teda cena), o ktorú každý jednotlivý člen distribučného kanála zvýšil hodnotu (teda cenu), ktorú zaplatil predchádzajúcemu členovi distribučného kanála (napríklad veľkoobchodník maloobchodníkovi, keď mu predal daný predmet). Odtiaľ pochádza názov „daň z pridanej hodnoty“.
Výška DPH spravidla závisí od výrobku resp. služby, na ktorú sa vzťahuje. Na Slovensku v súčasnosti (2011) je výška dane stanovená na 20 % (základná sadzba), no na lieky, medicínske potreby a knihy sa vzťahuje znížená sadzba 10 %. V rokoch 2004 - 2010 bola výška DPH 19 % (základná sadzba; pred rokom 2010 bola opäť zavedená aj 10% sadzba). Pred rokom 2004 bola základná sadzba 20 % a znížená 14% (ale vzťahovala sa na iné položky ako dnes). V iných krajinách existujú často aj tri a viac sadzieb DPH.
Nápad zaviesť DPH predstavil francúzsky ekonóm Maurice Lauré v roku 1954. Prvýkrát na svete bola daň zavedená vo Francúzsku od 10. apríla 1954 pre veľké spoločnosti, časom však bola rozšírená na všetky oblasti.
Európa
Zdroj:
Scrubs
Scrubs je americký televízny sitkom nominovaný na Cenu Emmy, ktorý v rokoch 2001 - 2008 (prvých 7 sérií) vysielala televízia NBC a v rokoch 2009 a 2010 (8. a 9. séria) ho vysielala televízia ABC. Seriál vytvoril producent Bill Lawrence, ktorý má už "na svedomí" veľmi úspešný seriál Spin City. Lawrence sa na seriáli podieľal aj ako scenárista a režisér.
Scrubs je anglický výraz, ktorý má dva významy. Jednak je to označenie pre doktorské plášte a tiež označenie nováčikov. Ide teda o vtipný dvojzmysel, ktorý nemá v slovenčine (a zrejme ani v inom jazyku) obstojný ekvivalent. V neanglicky hovoriacich krajinách sa seriál vysiela pod rôznymi názvami: Nováčikovia, Praktikant, Doktori a praktikanti, Klinika, Mladí doktori alebo Prvá pomoc.
Seriál sleduje život niekoľkých zamestnancov fakultnej nemocnice Sacred Heart. Hlavnou postavou je začínajúci lekár praktikant Dr. John "JD" Dorian (Zach Braff), ktorý divákov prevádza každou epizódou ako rozprávač a ktorého myšlienky a úvahy počujeme. Väčšina epizód obsahuje viac príbehov, ktoré sú tematicky spojené JD-ho komentovaním. Veľmi často sa počas deja dostávame dovnútra JD-ho hlavy a vidíme jeho predstavy, spomienky či sny, ktoré sú často dotiahnuté až do úplného absurdna. JD v nemocnici pracuje s chirurgickým praktikantom Dr. Christopherom Turkom (Donald Faison), ktorý je jeho najlepší priateľ. Spolu chodili do školy, bývali na internáte a teraz bývajú tiež spolu. Ďalší nováčik v nemocnici, s ktorým sa priatelia, je tiež praktikantka Dr. Elliot Reidová (Sarah Chalke). Ich učiteľmi a mentormi sú ostrieľaná sestra Carla Espinosaová (Judy Reyes), sarkastický a prísny Dr. Perry Cox (John C. McGinley) a neústupný primár Dr. Bob Kelso (Ken Jenkins). JD-mu už aj tak dosť ťažký život praktikanta znepríjemňuje údržbár, ktorého meno vlastne nikto nevie a všetci ho volajú Údržbár (Neil Flynn).
Seriál skončil deviatou sériou, ktorá mala 13 častí a vysielala sa od decembra 2009 do marca 2010 na stanici ABC.
Scrubs: Interns
Scrubs: Interns je séria desiatich krátkych (3 - 5 min.) webizód voľne dostupných online na internete. Tieto webizódy sa zameriavajú na nových praktikantov v nemocnici Sacred Heart. Jednotlivé časti boli sprístupnené na internete počas ôsmej série Scrubs. Okrem týchto 10 častí sú ešte ďalšie dve ako bonusový materiál na oficiálnom Blu-ray disku kompletnej ôsmej série Scrubs.
V týchto krátkych častiach sú predstavení štyria noví praktikanti v Nemocnici Sacred Heart, ktorí sa objavujú aj v hlavnom seriáli, a to Katie Collins (Betsy Beutler), Denise Mahoney (Eliza Coupe), Howie Gelder (Todd Bosley) a Sonja "Sunny" Dey (Sonal Shah), ktorá „režíruje“ jednotlivé časti ako súčasť svojho video denníka. Okrem Carly sa aspoň v jednej časti objaví každý z hlavných predstaviteľov. Niektoré webizódy priamo nadväzujú na konkrétne udalosti z hlavného seriálu.
Deviata séria
Deviata séria mala premiéru 1. decembra 2009 na stanici ABC. Táto séria je trochu odlišná od doterajších ôsmich. Dej sa už neodohráva v Nemocnici Sacred Heart, ktorá, ako bolo vysvetlené na začiatku, bola zbúraná, ale v areáli Lekárskej fakulty na Winstonovej univerzite kde bola Sacred Heart nanovo postavená. Preto má seriál odteraz aj podnázov „Lekárska škola“ (Med School). Z pôvodných postáv patria medzi hlavné postavy iba Dr. Cox a Dr. Turk a Dr. Denise Mahoneyová (Eliza Coupe), ktorá sa objavovala v ôsmej sérii ako nováčik v Sacred Heart. Títo budú pôsobiť aj ako učitelia na univerzite. J.D. by sa objavil iba v prvých šiestich častiach a postupne sa vytrácal a prenechával svoje „komentovanie“ novej hlavnej postave, študentke medicíny na Winstonovej univerzite Lucy Bennettovej (Kerry Bishé). Spolu s ňou budú patriť medzi hlavné postavy okolo ktorých sa bude točiť dej aj študenti Drew (Michael Mosley) a Cole (Dave Franco). V seriáli sa občas budú objavovať univerzitný ochrankári kapitán Duncook (Windell Middlebrooks) a poručík Underhill (Steven Cragg) a zo starých postáv sa budú nepravidelne objavovať Kelso a Todd (Robert Maschio). V prvej epizóde sa ešte mihne Údržbár a Elliot sa objaví v štyroch epizódach (v 1., 6., 7. a 9.) a Sunny si zahrá v piatej epizóde.
Filmovacie miesta
Aj keď nemocnica Sacred Heart, v ktorej sa odohráva dej seriálu je fiktívna, priestory v ktorých sa seriál nakrúca (okrem prvej epizódy) sú v skutočnej, ale dnes už nefungujúcej nemocnici North Hollywood Medical Center v Los Angeles v Kalifornii. V týchto priestoroch sú vytvorené taktiež všetky kulisy používané v seriáli (ako všetky byty JD-ho, Turka, Elliot a Dr. Coxa, bar a iné) a kancelárie pre celý realizačný tím pracovníkov a priestory post produkcie (ako hlasové štúdio a strižňa). Deviata séria sa už nenatáča v tejto nemocnici, ale v štúdiách Culver (Culver Studios), v ktorých postavili všetky pôvodné kulisy spolu aj s novými priestormi Winstonovej Univerzity (Winston University), kde sa bude odohrávať časť príbehu. Táto istá nemocnica bola použitá aj v seriáli Zúfalé manželky, vo filme Jet Liho The One (2001) a v novom seriáli United States of Tara (2009).
Nominácie a ocenenia
Aj keď je seriál u divákov celkom obľúbený, u kritikov sa mu príliš veľkého uznania nedostalo. Seriál bol síce nominovaný na Cenu Emmy každý rok (spolu 16 nominácií), väčšinou to boli „iba vedľajšie kategórie“ ako obsadenie, hudba, strih, scenár a réžia. Seriál vyhral cenu za Najlepší strih v roku 2005 (John Michel za epizódu „My Life In Four Cameras") a v roku 2007 vyhral cenu za Najlepší strih zvukových efektov (za epizódu „My Musical“). V hlavnej kategórii Najlepší seriál bol Scrubs nominovaný v rokoch 2005 a 2006. Seriál vyhral cenu Humanitas Prize (udeľovaná filmu alebo televíznemu seriálu pre jeho prínos v propagácii a podpore ľudskej dôstojnosti, slobody a zmyslu života) v rokoch 2002 (za epizódu My Old Lady), 2008 (za epizódu My Long Goodbye) a 2009 (za epizódu My last words) a bol nominovaný v rokoch 2004, 2006 a 2007. V roku 2005 bol seriál nominovaný na cenu People’s Choice Awards a v rokoch 2002 a 2006 na cenu TV Critics Award a John C. McGinley (Dr. Cox) bol nominovaný v kategórii Individuálny výkon v komédii v roku 2002. Seriál vyhral cenu za hudbu BMI TV Music Award v rokoch 2003 a 2004 a v roku 2002 vyhral cenu Artios udeľovanú Americkou kastingovou spoločnosťou za vynikajúci kasting a v rokoch 2003 až 2006 bol nominovaný.
Zach Braff (JD) bol nominovaný na Cenu Emmy pre Najlepšieho herca v hlavnej úlohe v roku 2005. Braff ako jediný z hercov bol nominovaný aj na Zlatý Glóbus v troch rokoch po sebe, a to 2005 až 2007.
Donald Faison (Turk) vyhral ocenenie BET Comedy Award (udeľované pre hercov, športovcov a iné osobnosti čiernej pleti) pre Najlepšieho herca vo vedľajšej úlohe v rokoch 2004 a 2005. Faison bol v rokoch 2005 až 2010 nominovaný na cenu Image Award (pre výrazný výkon vo filme, televízií, hudbe a literatúre ľudí farebnej pleti) v kategórii Herec v komediálnom seriáli. V rokoch 2004 až 2007 bol Faison nominovaný na cenu Teen Choice Awards v televíznej kategórii Najlepší parťák.
Judy Reyes (Carla) vyhrala cenu Alma Award (udeľovaná pre osobnosti pôvodom z latinskej Ameriky) pre Najlepšiu herečku v seriáli v roku 2006 a 2008 a v roku 2002 bola nominovaná.
Okrem toho seriál a herci boli nominovaní a vyhrali množstvo iných ocenení.
Elán (skupina)
Elán je slovenská rocková skupina, ktorú v Bratislave v roku 1968 založili vtedajší spolužiaci zo základnej školy spevák Jožo Ráž, hráč na klávesové nástroje Vašo Patejdl, gitarista Juraj Farkaš a bubeník Zdeno Baláž.
Zemetrasenie
thumb|Výskyt zemetrasení na svete s farebným odlíšením hĺbky ohniska Zemetrasenie je vonkajší prejav náhleho uvoľnenia nahromadenej mechanickej energie v litosfére (v kôre a vo vrchnom plášti). Vyše 90 % zemetrasení je spôsobených tektonickými pohybmi zeme, zvyšok pripadá na vulkanizmus, zrútenie veľkých podzemných dutín (napr. stropov jaskýň) alebo skalných masívov, ako aj na činnosť človeka (banská činnosť, explózie, atď.).
Zemetrasenia sa zaznamenávajú seizmometrami umiestnenými v tzv. seizmologických staniciach. Ročne je takto zaznamenaných na Zemi niekoľko miliónov zemetrasení, no len nepatrná časť z nich (približne 30 000) má aj účinky, postrehnuteľné zmyslami človeka.
Elán (skupina)
Roky 1968 – 1980: začiatky
Koncom 70. rokov sa už aktívnejšie venovali pôvodnej tvorbe. Niektoré prvé skladby si textovali sami, no jedným z prvých externých textárov kapely Elán bol Pavol Jursa, ktorý sa od roku 1973 poznal s Jožom Rážom. Bolo to v dobe kedy Jursa popri štúdiu na Vysokej škole ekonomickej chodil tancovať do súboru Lúčnica. Jeho tanečnou partnerkou bola vtedy dcéra umeleckého šéfa súboru, Štefana Nosáľa, Barbora, ktorá sa neskôr stala Rážovou manželkou.
Prvé známe pôvodné skladby skupiny Elán boli „Semafór“, „Dám ti všetko čo mám“, „Ponúkam“, či úspešný pokus Vaša Patejdla skladba s názvom „Bláznivé hry“ s ktorou kapela vystúpila na Bratislavskej lýre v roku 1979. Vašo Patejdl vtedy získal cenu za najlepší aranžmán.
Zemetrasenie
Výskyt zemetrasení
Masívny výskyt zemetrasení v konvergentných, divergentných a transformných okrajoch tektonických platní je jedným z faktorov podporujúcich teóriu platňovej tektoniky. Jednotlivé typy okrajov a ich interakcie produkujú charakteristické zemetrasenia (napr. zemetrasenia transformých okrajov majú ohniskovú hĺbku približne, v prípade konvergentných okrajov je charakteristický výskyt hlbších zemetrasení, lemujúcich poklesávajúcu platňu – tzv. benioffova zóna).
Elán (skupina)
Roky 1968 – 1980: začiatky
Do povedomia širšej verejnosti sa skupina dostala v roku 1980 po tom ako na Bratislavskej lýre získala strieborné ocenenie s piesňou „Kaskadér“.
Zemetrasenie
Indukovaná seizmicita
Aj keď väčšina zemetrasení vzniká v dôsledku prirodzeného pohybu tektonických platní, môže vznik zemetrasení ovplyvňovať aj ľudská aktivita. Medzi štyri najbežnejšie príčiny patria: naplnenie veľkých (najmä hlbokých) vodných diel, injektáž väčšieho objemu kvapalín do vrtov, podpovrchová ťažba nerastných surovín, hlavne pri ťažbe pomocou pomocných pilierov alebo pri ťažbe ropy.
Indukovaná seizmicita, ako je označovaná skupina otrasov zemskej kôry spôsobená ľudskou činnosťou je najčastejšie vyvolávaná napĺňaním vodných diel, hlavne priehrad s výškou vodného stĺpca presahujúcou 100 m. Známe je napríklad z priehrady Kojna v Indii (10. december 1967). Vtláčaním tekutých látok do zemskej kôry je možné tiež dosiahnuť zvýšenie seizmickej aktivity. Takéto prípady sú známe napr. z oblasti Bazileja v Švajčiarsku, kde bola do granitového masívu vháňaná voda, ktorá mala spôsobiť jeho väčšie rozpukanie a po svojom zohriatí vo väčšej hĺbke zároveň následne slúžiť ako zdroj energie. Vznik umelých zemetrasení môže pri väčšej zmene hydraulických pomerov zapríčiniť aj zvýšená náchylnosť hornín na prienik vody do vnútra masívu a prítomnosť zlomov.
Elán (skupina)
Roky 1985 – 1989: od Detektívky po projekt Rabaka
V druhej polovici 80. rokov (1985) od skupiny odchádzajú Zdeno Baláž, Vašo Patejdl a Juraj Farkaš. Ján Baláž spolu s Jožom Rážom doplnili zostavu skupiny bubeníkom Gabrielom Szabóom a klávesistom Martinom Karvašom. Táto zostava začala druhú etapu pôsobenia kapely od roku 1986. Skupina Elán vydáva štúdiové hudobné projekty, ktoré vyšli na albumoch Detektívka, Nebezpečný náklad (so sériou videoklipov), či Rabaka, ku ktorému bol nakrútený rovnomenný film na scenári ktorého sa s Borisom Filanom podieľal aj režisér Dušan Rapoš.
Zemetrasenie
Indukovaná seizmicita
Seizmicita spôsobená ťažbou nerastných surovín je spôsobená prerozdeľovaním napätí odstránenia hornín, či už v podzemných alebo povrchových ťažobných priestoroch. Zemetrasenia tohto typu sú pomerne slabé (maximálne magnitúdo 2 – 4,6), a plytké. Tieto zemetrasenia môžu byť potenciálne nebezpečné, väčšina z nich má však príliš malú intenzitu. Seizmicitu môžu zvyšovať aj ďalšie ťažobné zásahy ako odčerpávanie ropy alebo plynu z podložných hornín. Tieto zemetrasenia môžu v extrémnych prípadoch spôsobovať škody na majetku. Indukovaná seizmicita pri ťažbe ropy a plynu je sledovaná preto sledovaná, v niektorých oblastiach je potrebné vháňať namiesto vyťažených surovín do horninového prostredia späť vodu.
Elán (skupina)
Roky 1985 – 1989: od Detektívky po projekt Rabaka
Z tohto obdobia pochádzajú hity skupiny ako „Tanečnice z Lúčnice“, „Detektívka“, „Ver mi“, „Nebezpečný náklad“, v roku 1988 boli mimo oficiálnych albumov vydané na jednom singli skladby „Smrtka na Pražskom orloji“ a „Dresy“. Jožo Ráž naspieval s Petrom Nagyom skladbu „Psi sa bránia útokom“, z projektu Rabaka vzišli skladby ako „Od Tatier k Dunaju“, „Van Goghovo ucho“, či „Čaba neblázni“. Koncom roku 1989 zo skupiny odišli Szabó s Karvašom.
Zemetrasenie
Mechanizmus zemetrasenia
Jednotlivé horninové bloky sa pohybujú pozdĺž zlomu rôznymi rýchlosťami (rýchlosť pohybu je od niekoľko milimetrov až po centimetre za rok, smer pohybu je protismerný, prípadne rovnobežný s rozdielnymi rýchlosťami jednotlivých blokov). Ak dôjde k ich zakliesneniu (v dôsledku zložiek síl kolmých na zlom, trenia a nerovností povrchov blokov), kinetická energia pohybu sa mení na potenciálnu a dochádza k deformácii zakliesnenej časti a jej okolia, pretože zvyšok bloku sa naďalej pohybuje. Na tento mechanizmus sa prišlo pri meraní mechanického napätia okolo zlomu. Pred zemetrasením boli horniny v blízkosti zlomu napäté a rôzne poohýbané. Po zemetrasení ich ohyb zanikol, z čoho možno usudzovať, že uvoľnenie tejto energie zodpovedá samotnému zemetraseniu. Trecie sily môžu byť oslabované silikagélom, ktorý vzniká reakciou oxidu kremičitého s vodou a pôsobí ako mazivo. Platí všeobecný vzťah, že so zvyšovaním obsahu SiO2 v hornine (horniny ako granit a gabro) klesá trenie v horninových blokoch.
Proces kumulácie potenciálnej energie je pomalý, trvá niekoľko desiatok (stoviek) rokov, pričom dochádza k fyzikálnym a chemickým zmenám na zlomovej ploche. Faktorom, ktorý hrá dôležitú úlohu pri spúšťaní zemetrasenia je voda. Jej uvoľňovaním (napr. dehydratáciou serpentinitu) a následným tlakovým nasýtením zakliesnenej časti v nej vytvára mikrotrhliny. Nárast počtu mikrotrhlín má za následok prekročenie medze pevnosti horniny a vzniká trhlina.
Elán (skupina)
Po roku 2000
Elán aj v rámci československej hudobnej scény vyprodukoval viacero hitov a má za sebou niekoľko ocenení aj vo verejných anketách popularity, ako sú umiestnenia v ročníkoch československej, či neskôr len slovenskej ankety Slávik. Značka Elán patrí medzi tie, ktoré dodnes dokážu vypredať v Česku a na Slovensku aj najväčšie koncertné pódiá. Na koncerte na pražskej Letnej bolo v publiku viac ako 100000 ľudí. Dňa 21. septembra 2007 skupina odohrala koncert v prenajatej hale newyorskej Carnegie Hall.
Zemetrasenie
Mechanizmus zemetrasenia
Zakliesnuté bloky sa nevratne posunú do novej polohy a vyžiaria sa seizmické vlny, ktoré generuje celá porušená oblasť (trhlina, ohnisko zemetrasenia). Miesto výskytu trhliny sa nazýva hypocentrum a kolmý priemet hypocentra na povrch Zeme je epicentrum zemetrasenia. Jednotlivé horninové bloky sa po uvoľnení napätia nemusia dostať do polôh, kde by boli, keby nedošlo k zakliesneniu. Rozdiel medzi vzdialenosťou bodov pred a po zemetrasení sa nazýva diskontinuita v posunutí. Jej veľkosť je rádovo v metroch, pri najväčších zemetraseniach približne. Rýchlosť posunu bloku sa nazýva rýchlosť posunutia a čas, po ktorý sa tento posun odohral je nábehový čas.
Z hypocentra sa trhlina šíri po deformovanej zlomovej ploche všetkými smermi, kým nenarazí na voľný povrch, alebo na miesta s deformáciou nepostačujúcou na šírenie trhliny. Miesta, kde sa šírenie trhliny zastaví, môžu energiu akumulovať a stať sa miestom menších zemetrasení, tzv. dotrasov. Predtrasy sú naopak menšie zemetrasenia, ktoré predchádzajú hlavnému otrasu. Ich vznik je pripisovaný existencii miest s veľmi veľkým napätím, ktorého uvoľnenie sa nerozšíri na celú zlomovú plochu. Ak je zlom nehomogénny a neudrží kumuláciu napätia, dochádza k zemetrasným rojom – sérii slabších zemetrasení v relatívne krátkom čase (týždne až mesiace). Viacnásobné zemetrasenie nastáva, ak v krátkom časovom slede (sekundy až minúty) dôjde na zlome k sérii izolovaných zemetrasení.
Elán (skupina)
Diskografia
Skupina Elán vydala pätnásť štúdiových albumov. Anglické coververzie ich piesní vyšli na piatich albumoch. Kapela vydala viacero kompilačných albumov, niektoré v sériách. Za predaj získal Elán neuveriteľných 25 platinových platní.
Zemetrasenie
Mechanizmus zemetrasenia
Zemetrasenie nie je jedinou udalosťou na zlome – je len epizódou tektonického vývoja oblasti. Po uvoľnení nahromadenej energie (predtrasmi, hlavným zemetrasením a dotrasmi) sa celý cyklus opakuje. Hypocentrum a porušená časť zlomovej plochy však spravidla nebýva zhodná s predchádzajúcim zemetrasením.
Seizmické vlny
thumb|right|Šírenie priestorových [[Seizmická vlna|zemetrasných vĺn zemským telesom]]
Seizmické vlny sú elastické vlny šíriace sa v zemskom telese, ktoré sú vyžarované v dôsledku šírenia sa trhliny na zlome. Sú jedným z prejavov zemetrasenia a pripadá na ne asi 30 % celkovej uvoľnenej energie (zvyšok sa spotrebuje posunom blokov, premenou energie na teplo a procesmi drvenia a premeny hornín). Okrem zemetrasenia ich môžu generovať aj fázové prechody v zemskom vnútri, dopady meteoritov, svahové zosuvy, ako aj ľudská činnosť (doprava, štarty rakiet, výbuchy a pod.). Výskum šírenia seizmických vĺn ma význam pre poznanie mechanizmu zemetrasenia a účinkov zemetrasení. Výskum priestorových vĺn poskytuje informácie o zemskom vnútre (seizmický model Zeme je najpresnejší).
Dva základné typy seizmických sú povrchové a objemové seizmické vlny. Povrchové vlny sa šíria len v blízkosti zemského povrchu (majú amplitúdy nenulové len do určitej hĺbky, táto hĺbka závisí od periódy – napr. dlhoperiodické povrchové seizmické vlny s periódou okolo 200 s zasahujú do vrchného plášťa). Rozdeľujú sa na Raileighove a Loveove. Priestorové vlny sa môžu šíriť objemom zemského telesa a rozdeľujú sa na primárne (alebo P-vlny, pozdĺžne vlny), ktoré sa šíria celým telesom Zeme a sekundárne (S-vlny, priečne vlny), ktoré neprechádzajú tekutým vonkajším jadrom Zeme.
Ako sa seizmické vlny šíria telesom (resp. po povrchu) Zeme, dochádza k ich postupnému tlmeniu, t. j. premene mechnickej energie na iné formy a tým k postupnému zmenšovaniu ich amplitúdy počas šírenia. Je to dôsledok druhého termodynamického zákona, z ktorého vyplýva, že mechanická energia sa postupne mení na teplo.
Fokálny mechanizmus
náhľad|(a) Diagram znázorňujúci smer pohybu častíc pri iniciálnom pohybe na východo-západne orientovanom zlome (b) Zobrazenie tenzných (T) a kompresných (C) sektorov na loptovom diagrame. Bez poznatku o tom, kde sa nachádza zlom (znázornený na obr. (a)) by nebolo možné určiť či došlo k pohybu na V-Z alebo S-J orientovanom zlome, ktoré by teoreticky mohli generovať totožne orientované seizmické vlny. Pre seizmológov je dôležité poznať pri zemetrasení smer pohybu oboch blokov, ako aj orientáciu zlomovej plochy. Tieto parametre sa označujú ako fokálny mechanizmus. Pomocou fokálneho mechanizmu zemetrasenia možno popísať neelastickú deformáciu v oblasti, kde zemetrasenie vzniklo. Fokálny mechanizmus býva znázorňovaný na tzv. loptových diagramoch. Tieto diagramy možno získať tak, že kolmo na hypocentrum zemetrasenia a zároveň kolmo na smer pohybu blokov – zlom, je preložená myslená rovina, ktorá rozdelí priestor na 4 kvadranty. Tieto kvadranty vymedzia dve protiľahlé oblasti, v ktorých dochádza ku kompresii a dve oblasti, kde dochádza k extenzii. Na zistenie, v ktorej oblasti prebieha tenzia a kde kompresia, je potrebné poznať niektoré informácie zo seizmogramov ale aj geológiu oblasti, hlavne orientáciu zlomu, na ktorom došlo k pohybom. Oblasti, kde bol ako prvý zaznamenaný nástup P-vĺn v kladnom zmysle (hore) sa nachádzajú v kompresnom sektore, naopak ak bol nástup vlny záporný (dole) ide o dilatačný segment. náhľad|Diagramy fokálnych mechanizmov pre rôzne orientované zlomy
Energia zemetrasenia a jeho veľkosť
Energiu uvoľnenú zemetrasením, resp. tú jej časť, ktorá sa vyžiari seizmickými vlnami zaznamenávajú seizmometre na seizmogramy. Účinky na ľudí a stavby merajú makroseizmické stupnice intenzity a na odhad veľkosti uvoľnenej energie sa používa magnitúdo a seizmické momenty.
Makroseizmické účinky zemetrasenia
thumb|right|Budova poškodená zemetrasením v [[Zemetrasenie v S’-čchuane v roku 2008|Číne v roku 2008]] Makroseizmické účinky zemetrasenia sú tie účinky zemetrasenia, ktoré sa prejavujú na prírode, stavbách a ľuďoch na určitej lokalite. Sú definované tzv. makroseizmickou intenzitou, ktorá je určovaná stupňami makroseizmickej stupnice. Jeden stupeň takejto stupnice je charakterizovaný súborom pozorovateľných príznakov. Napríklad stupeň tri v Mercalliho stupnici je charakterizovaný slabými otrasmi, ktoré môžu pocítiť ľudia na vyšších poschodiach budov, prípadne rozkývu visiace predmety (lustre a pod.), kým dvanásty, posledný stupeň tejto stupnice je charakterizovaný deštrukciou všetkých stavieb, zdvíhaním, príp. poklesmi povrchu Zeme, vznikom trhlín.
V súčasnosti sa používajú 12-stupňové stupnice (MCS, MM, EMS-98, MKS) a sedemstupňové (JMA). V Japonsku sa používa japonská intenzitná stupnica (JMA), v Taliansku Mercalli-Cancani-Siebergova stupnica (MKS), v Grécku a USA modifikovaná Mercalliho stupnica (MM) a na Slovensku a v ostatných európskych štátoch makroseizmická stupnica EMS-98 (EMS-98).
Magnitúdo
Definovanie sily zemetrasenia pomocou stupníc je dosť subjektívne, preto sa na exaktné meranie sily zaviedlo magnitúdo, ktoré je funkciou dekadického logaritmu amplitúdy vlny (zjednodušene). Meranie sily zemetrasenia pomocou magnitúda navrhol prvýkrát japonský seizmológ Kijoo Wadači v 30. rokoch 20. storočia a do praxe ju uviedli Charles Richter a Beno Gutenberg, ktorí v roku 1935 vypracovali metódu analyzovania seizmogramov pre zemetrasenia v južnej Kalifornii. Táto metóda meria tzv. lokálne magnitúdo (ML) ako dekadický logaritmus pomeru amplitúdy a periódy seizmickej vlny, verejnosti je známa ako Richterova stupnica. Richter sa pri názve inšpiroval hviezdnou magnitúdou. V súvislosti s Richterovou stupnicou treba zároveň poukázať na chybu, ktorej sa často dopúšťa laická verejnosť (hlavne médiá pri informovaní o sile určitého zemetrasenia) – a to na skutočnosť, že Richterova stupnica sa používa len na meranie sily zemetrasení v južnej Kalifornii, nie celosvetovo.
Ďalšie magnitúda, používané na odhad veľkosti uvoľnenej energie, vypočítavané zo záznamov jedného druhu seizmických vĺn sú magnitúdo z objemových vĺn (mb) a magnitúdo z povrchových vĺn (MS). Všeobecný vzorec pre tieto tri magnitúda je: kde:
Obmedzenia lokálnych magnitúd
Problémom vyššie uvedených magnitúd je ich nepresnosť (resp. nemerateľnosť momentu) pri veľkých zemetraseniach. Je to spôsobené tým, že amplitúda seizmickej vlny s vlnovou dĺžkou menšou ako rozmery poruchovej časti zlomu sa s plochou poruchy (teda aj so zväčšujúcou sa energiou) nezväčšuje. Túto chybu rieši momentové magnitúdo (MW), ktoré sa vypočítava nasledovne: kde M0 je seizmický moment vyjadrený vzťahom:
Energia zemetrasenia
Na odhad energie, uvoľnenej vo forme seizmických vĺn sa používa približný empirický vzorec:
Tento vzorec možno dobre využiť na porovnanie zemetrasení s magnitúdom x a x + 1. Energia zemetrasenia s magnitúdom x + 1 je väčšia 31,6-krát. Pri najväčšom známom zemetrasení v Čile v roku 1960 sa uvoľnilo (vo forme seizmických vĺn) miliónkrát viac energie, ako pri výbuchu atómovej bomby v Hirošime. Je to najväčšie jednorazovo uvoľnené množstvo energie pri krátkodobom fyzikálnom procese na Zemi.
Meranie zemetrasení
thumb|right|Záznamová časť seizmogramu
Jediné záznamy o výskyte zemetrasenia predstavujú (ak nerátame ľudskými zmyslami pozorovateľné prejavy, tie však pre vyhodnotenie jeho intenzity nemajú žiaden význam) pre geofyzikov seizmogramy, ktoré sú zhotovované seizmometrami. Seizmometer je zariadenie, využívajúce princíp zotrvačnosti. Konštrukciu jednoduchého seizmometra tvorí pevne ukotvený rám, na ktorom je zavesené kyvadlo, potom zariadenie na prevod mechanického pohybu kyvadla na elektrický impulz a záznamové zariadenie. Po príchode seizmických vĺn dochádza k pohybu zeme a relatívnemu pohybu kyvadla voči rámu (prenesene voči zemi, kde je rám ukotvený).
Seizmické siete
Seizmogram zaznamenáva vertikálne aj horizontálne pohyby (v smere sever-juh a východ-západ) a predstavuje úplnú informáciu o pohybe pôdy na určitom mieste v určitom časovom intervale. Čo však nie je možné z takéhoto záznamu zistiť, je správanie sa seizmických vĺn medzi ohniskom zemetrasenia a umiestnením seizmogramu. Na takéto účely sa používa sústava viacerých seizmometrov – tzv. seizmická sieť. Na lokalizáciu ohniska zemetrasenia sú potrebné záznamy z najmenej troch seizmometrov (seizmických staníc), pričom ohnisko zemetrasenia sa nachádza v priesečníku kružníc, ktorých stred je definovaný polohou seizmickej stanice a polomer vzdialenosťou ohniska od stanice.
Siete sa rozdeľujú na globálne, národné, regionálne a lokálne. Globálnu sieť seizmogramov predstavuje napr. Svetová sieť štandardných seizmografov (WWSSN), ktorá bola vybudovaná v 60. rokoch 20. storočia a pozostáva z viac ako 100 seizmických staníc v 60 krajinách sveta.
Národné siete sú zriaďované jednotlivými krajinami (niektoré už fungujú viac ako 100 rokov). Údaje národných sietí sa priebežne zasielajú a vyhodnocujú v medzinárodných centrách (napr. Medzinárodné seizmologické centrum v Newbury vo Veľkej Británii). Regionálne a lokálne siete (rozdiel je vo veľkosti monitorovanej plochy regionálnej až po  lokálnej siete) slúžia na monitorovanie určitej oblasti (napr. okolia aktívneho zlomu, alebo dôležitých stavieb – elektrární, mostov, priehrad).
Následky zemetrasenia
thumb|right|Zničené budovy v [[tureckom Izmite v roku 1999]]
Otrasy zemského povrchu
Pohyb pôdy na určitom mieste zemského povrchu je hlavným prejavom zemetrasenia, výsledkom týchto pohybov vo vzťahu k civilizácii je poškodenie budov a iných stavieb. Výška poškodenia závisí od niekoľkých faktorov – ohniska zemetrasenia, prostredia medzi ohniskom a danou lokalitou a od geologickej, príp. topografickej charakteristiky samotnej lokality. Pohyby pôdy najviac ovplyvňujú povrchové seizmické vlny (tzv. Rayleighove vlny).
Dôležitým faktorom, ktorý ovplyvňuje intenzitu prejavov zemetrasenia v určitej lokalite sú geologické pomery a topografia povrchu. Nepríjemným javom je lokálne zosilnenie seizmických vĺn prechodom cez vrstvy napr. nespevnených sedimentov (čo bolo príčinou katastrofického zemetrasenia, ktoré zasiahlo mexické hlavné mesto Mexiko v roku 1985). Iné lokálne zosilnenia predstavujú napr. zosilnenie na vrchole kopca, prechod seizmických vĺn z tvrdších do mäkších hornín.
Vibrácie Zeme
Veľké zemetrasenia (s magnitúdom Mw > 6,5) rozkmitajú teleso Zeme. Tento jav je známy ako EFO (z angl. Earth's free oscillation) a prvýkrát bol zdokumentovaný pri veľkom čilskom zemetrasení v roku 1960. Zemské teleso kmitá sféroidálne (podobne ako kmitá futbalová lopta po náraze), radiálne (rytmické zväčšovanie a zmenšovanie povrchu Zeme) a toroidálne (dochádza k strižným pohybom paralelným k povrchu Zeme).
Sekundárne účinky zemetrasení
K sekundárnym prejavom zemetrasení patria cunami a rôzne zosuvy a závaly, skalné zrútenia, resp. zrútenia celých skalných a sutinových lavín, bahnotoky, vznik trhlín, alebo prepadov v pôde, ktoré môžu mať za následok ničivé požiare a záplavy spôsobené poškodením elektrického vedenia, resp. hrádzí, najmä v oblastiach, kde neboli stavby konštrukčne prispôsobené možným následkom zemetrasení. Príkladom môže byť zemetrasenie v San Franciscu roku 1906, kde najväčšie škody spôsobili požiare, ktoré v prevažne drevenom meste nastali po prerušení plynových potrubí. Správny výber bezpečných stavebných konštrukcií, ktorý by mal byť presne stanovený legislatívou, tak môže nebezpečenstvo sekundárnych efektov zemetrasení výrazne zredukovať.
Tsunami
thumb|right|Cunami v [[Thajsko|Thajsku v roku 2004]]
Ostatné sekundárne účinky zemetrasení
Veľmi nebezpečnými následkami zemetrasení sú požiare. Nebezpečné sú najmä v oblastiach so sieťou plynových potrubí alebo v oblastiach s výstavbou drevených budov. Ich umocnenie spôsobuje narušenie vodovodných potrubí, ktoré sťažujú hasenie požiarov. Požiare zapríčinili najviac obetí pri zemetrasení v San Franciscu (1906), Tokiu (1923) alebo Kóbe (1995).
Skvapalnenie piesku, siltu alebo ílov je ďalším z faktorov zvyšujúcich škody po zemetraseniach. Seizmické vlny môžu mať za následok tixotropiu niektorých nespevnených sedimentov, ktoré môžu skvapalnieť. K takýmto škodám došlo počas zemetrasenia v Messine na Sicílii v roku 1908, kde zahynulo vyše 100 tisíc ľudí. Podobné následky mali zemetrasenia v Mexiku v roku 1985, kde došlo k znásobeniu zemetrasných vĺn 8 až 50-krát v dôsledku skvapalnenia jazerných sedimentov, na ktorých stálo mesto. Podobne boli znásobené následky zemetrasenia s magnitúdom 8,4  od Anchorage, ktorého obytná výstavba bola založená na tixotropických Bootleggerských íloch.
Zosuvy, skalné zrútenia alebo prepadnutia podzemných priestorov (vrátane baní) sú tiež bežným javom súvisiacim so zemetraseniami, často sa prejavujú po hlavných otrasoch a dotrasoch. Veľmi nebezpečným sekundárnym efektom sú nákazlivé choroby a vystavenie obyvateľstva nepriazni počasia po tom, čo veľké množstvo ľudí stratí strechu nad hlavou alebo je poškodená dôležitá infraštruktúra v krajine. Choroby sa šíria nielen kvôli nižším štandardom hygieny pri prerušených vodovodných potrubiach, ale môžu byť tiež vážnym problémom najmä v tropických oblastiach, kde ľudia začnú používať provizórne, často znečistené zdroje vody. Nákazlivé choroby sú tiež časté pri veľkom množstve obetí a mŕtvych tiel uväznených v troskách. Známa je napríklad epidémia cholery po zemetrasení na Haiti v roku 2010. Iným problémom bola nadchádzajúca zima po zemetrasení v Spitaku v Arménsku v roku 1988, kde veľkému množstvu ľudí bez strechy nad hlavou chýbalo teplé oblečenie alebo zateplené stany. Zemetrasenie môže mať za následok celkové odrezanie oblasti od zásobovania a štátnej moci. V mnohých oblastiach musí po zemetraseniach zaisťovať poriadok armáda aby ochránila postihnuté obyvateľstvo a jeho majetok pred rabovaním.
Predpovedanie zemetrasení
Predpovedanie zemetrasení v určitom čase na určitom mieste je takpovediac nereálna záležitosť. Aj keď existujú určité náznaky ako zmeny elektromagnetického poľa Zeme, zvýšený únik radónu, zníženie hladiny podzemných vôd, alebo anomálne správanie sa zvierat, tieto javy nie sú pravidelným sprievodcom zemetrasení, preto na nich založené predpovede sú často nepresné (a často hraničia až so šarlatánstvom). Seizmológovia oveľa radšej používajú mapy seizmických rizík s uvedením pravdepodobnosti výskytu zemetrasenia v určitom čase na určitom mieste – to však už nejde o predpoveď.
V Číne úspešne predpovedali príchod zemetrasenia v roku 1975 na základe pozorovania zmien hladiny spodných vôd, zmien v správaní sa zvierat a meraní predtrasov. No už v roku 1976 vôbec nezachytili príznaky zemetrasenia v Tangšane, ktoré si vyžiadalo cez 240 000 obetí (podľa niektorých zdrojov až niečo cez pol milióna).
Zmeny v chemickom zložení minerálov deformačnej zóny, resp. zmeny fyzikálnych vlastností hornín by boli dobrým indikátorom budúceho zemetrasenia, no ich sledovanie je prakticky nerealizovateľné. Ak uvážime dĺžku zlomovej zóny niekoľko sto kilometrov, je takáto akcia nad možnosti vedeckých kapacít. Negatívne tiež vystupuje fakt, že väčšina zlomov je lokalizovaná pod zemským povrchom a odber vzoriek by bol dosť problematický.
Jediná použiteľná metóda je detekcia primárnych vĺn, ktoré sú nedeštruktívne a sú rýchlejšie ako sekundárne. No príchod ničivých S vĺn sa oneskoruje (v závislosti od vzdialenosti od ohniska a hĺbky zemetrasenia) len o niekoľko sekúnd (v prípade vzdialených zemetrasení o desiatky sekúnd). Napriek tomu existujú patentované technológie na varovanie pred zemetraseniami založené na tomto princípe, známa ako Quake Guard alebo Quake Alarm.
Seizmické ohrozenie
thumb|Mapa seizmickej záťaže strednej a severnej Európy Seizmické ohrozenie predstavuje pravdepodobnosť výskytu seizmickej aktivity určitej úrovne na určitej lokalite v určitom čase. Odvodená veličina je seizmické riziko, ktoré určuje pravdepodobnosť vzniku škody pri seizmickom ohrození a seizmicita je pravdepodobnosť výskytu zemetrasenia s určitým magnitúdom v určitom čase v určitej zóne.
Pre účely stavebných noriem o seizmických zaťaženiach je seizmické ohrozenie charakterizované hodnotami špičkového zrýchlenia (v m/s2). Voľba času v definícii závisí od charakteru (a životnosti) stavieb. Pre bežné stavby je na 90% pravdepodobnosť nepresiahnutia zvolenej úrovne seizmického pohybu záujmovým obdobím 50 rokov (pre lokality jadrových elektrární až 1 000 rokov). Na Slovensku sa seizmické zaťaženie stavebných konštrukcií bežných stavieb riadi normou STN 730036.
V krajinách s veľkým výskytom veľkých zemetrasení má určenie seizmického ohrozenia význam aj pre civilnú ochranu. Na základe hodnôt jednotlivých charakteristík seizmického ohrozenia sa vypracovávajú štúdie seizmického rizika (pri určitej hodnote seizmického pohybu), čo pomáha pri plánovaní a organizácii záchranných prác.
Seizmické ohrozenie Slovenska
Zemetrasenia sú na Slovensku pomerne ojedinelým javom, v porovnaní s Poľskom a Českom je miera seizmického ohrozenia väčšia a považovaná za strednú. Od roku 1043 je na území Slovenska evidovaných viac ako 650 zemetrasení s makroseizmickými prejavmi. Najsilnejšie boli zemetrasenia v rokoch 1443 (s epicentrom na strednom Slovensku – oblasť Banskej Štiavnice a Kremnice), 1763 (epicentrum v Komárne) a 1906 (epicentrum v Dobrej Vode). Pre posledné zemetrasenie existujú aj seizmické záznamy – otrasená oblasť zasahovala do Rakúska, Maďarska a Česka.
V Západných Karpatoch sú zemetrasenia tektonickými dozvukmi treťohornej horotvornej činnosti súvisiacej so zrážkou bloku Alcapa a Európskej platformy a tiež v dôsledku poklesu Panónskej panvy. Na základe údajov seizmogramov, ako aj geologického prieskumu bolo na území Slovenska vyčlenených 6 ohniskových zón: oblasť Malých Karpát od Bratislavy po Vrbové (najmä Pernek-Modra, Dobrá Voda); oblasť Trenčín-Žilina; oblasť Tatier, Podhalia, stredného a severného Spiša; oblasť Komárna; oblasť Stredného Slovenska okolo Banskej Bystrice; a oblasť Zemplína a Slanských vrchov.
Predchádzanie zemetraseniam
V 60. rokoch minulého storočia prebehol v Denveri v americkom štáte Colorado pokus, pri ktorom boli do zlomovej zóny navŕtané vrty, do ktorých bola napumpovaná voda. Výsledkom tohto experimentu bola séria menších zemetrasení. Experiment bol založený na tom, že voda ako „mazivo“ znížila trenie v kontaktnej zóne horninových blokov, čím došlo k ich uvoľneniu. Cieľom bolo poukázať na možnosti znižovania rizika, resp. znižovania veľkosti zemetrasenia. Bohužiaľ daný proces je z vyššie uvedených dôvodov (hĺbka zlomu – najhlbší vrt na Zemi má len niečo cez  –, lokalita polostrov Kola v Rusku, západne od mesta Zapoľarnij) použiteľný iba vo veľmi obmedzenom okruhu potenciálnych ohnísk.
Veľké zemetrasenia
V nasledujúcich tabuľkách je uvedených desať najväčších zemetrasení, spracovaných podľa USGS od roku 1900. Absolútne najväčším zemetrasením, čo sa týka počtu obetí, bolo zemetrasenie v roku 1556 v Číne, kde zahynulo približne 830 000 ľudí.
Podľa intenzity (10 najväčších)
10 najväčších zemetrasení zaznamenaných od roku 1900 :
Iné projekty
.
Baktalórántházsky obvod
Baktalórántházsky obvod (maď. Baktalórántházi kistérség) je bývalá administratívna jednotka v Maďarsku v župe Szabolcs-Szatmár-Bereg. Jeho správnym centrom bolo mesto Baktalórántháza.
Kenneth Rexroth
náhľad|Wikiquote Quote of the Day: The holiness of the real Is always there, accessible In total immanence. The nodes Of transcendence coagulate In you, the experiencer, And in the other, the lover. ~ Kenneth Rexroth ~
Mladosť
V Chicagu navštevoval Rexroth domy a mítingové miesta radikálov, kde sa identifikoval s problémami amerického proletariátu a recitoval poéziu na verejných miestach - soapboxoch - vzrušený a povzbudený davom na uliciach v centre mesta.
Cesty
Zrušil pokus cesty okolo sveta a putoval s priateľom po juhozápade USA, začal v Kansase, potom prešiel Colorado a Nové Mexiko, cestoval tiež po Rocky Mountains.
Potom sa vrátil na východ do Greenwich Village, kde chvíľu navštevoval „The New School “ čo nasledovalo po pokuse vstúpiť do kláštora v „Holly Cross Monastery“ (West Park, New York). Život v odlúčení, meditáciách a umeleckej tvorbe ho úžasne priťahoval a neskôr spomínal naň ako na najšťastnejšie obdobie svojho života. Jednako, myslel, že má iné poslanie, no od tohto obdobia si zachoval obdiv k hodnotám kláštorného života a spoločným náboženským rituálom.
V devätnástich rokoch života začal cestovať cez Spojené Štáty stopom, živiť sa príležitostne, napríklad ako lesný robotník, kuchár a balič, neskôr nastúpil na loď a plavil sa do Mexika a Južnej Ameriky, prišiel až do Paríža, kde sa stretol s postavami tamojšieho avantgardného milieu. Kontaktoval sa tam s Tristanom Tzarom a surrealistami. Na nátlak svojho spolucestujúceho sa vrátil naspäť do USA a potom ako stretol svoju prvú manželku rozhodol sa zostať nastálo v Kalifornii.
Láska, manželstvo, náboženstvo
Rexroth zažíval vzťah k blízkej osobe ako náboženský transcendentálny akt. V úvode ku svojej poéme „Fénix a korytnačka“ vyslovil svoje porozumenie lásky a manželstva. Oženil sa v roku 1927 s Andrée Dutcherovou, do ktorej sa zamiloval na prvý pohľad, keď ju videl stáť vo dverách domu, ktorý prenajímala. Bola komerčnou výtvarníčkou, Rexroth ju usmerňoval k umeleckej nekomerčnej tvorbe, ona jeho zas v písaní. Rexroth považoval ich vzťah za skvelý, napriek tomu sa na jeho 35. narodeniny rozviedli. Andrée skonala na komplikácie schizofrénie v roku 1940. Rexroth napísal na jej počesť elégie. Neskôr sa oženil s opatrovateľkou a poetkou Marie Kassovou. Otvorili si literárny a spoločenský salón, kde sa debatovalo na protivojnovú tému a na tému obnovenia americko-japonských vzťahov. Rozišli sa v roku 1948.
V roku 1949 Rexroth cestoval po Európe s Marthe Larsen. Zosobášili sa v Aix-en-Provence. Keď sa vrátili do USA, Marthe bola tehotná. Narodili sa im dve dcéry Mary a Katherine, v roku 1955 sa rozviedol konečne s Marie Kass. V roku 1956 sa Marthe zamilovala do básnika Roberta Creeleyho a opustila Rexrotha. Ten následne odstránil všetky jej mená zo svojho poetického diela.
Zoznam rýchlostných ciest na Slovensku
Toto je zoznam rýchlostných ciest na Slovensku. Je v ňom uvedená konečná trasa a konečná dĺžka rýchlostnej cesty.
Kenneth Rexroth
Láska, manželstvo, náboženstvo
Neskôr sa stretol s Carol Tinkerovou, ktorá mu bola gazdinou a tajomníčkou. Cestoval do Japonska na štipendium od Fulbright Fellowship a oženil sa úradne s Carol Tinker. Zotrval v manželstve do konca života.
Konečná etapa
Svoje posledné roky venoval prekladom a štúdiu diel japonských a čínskych poetiek. Tiež propagoval tvorbu amerických poetiek. Umrel v Santa Barbara, Kalifornia, v roku 1982. Pochovali ho výnimočne s výhľadom na Pacifik. Jeho epitaf znie: "As the full moon rises / The swan sings in sleep / On the lake of the mind."
Poetické vplyvy
Veľa Rexrothových prác sa klasifikuje ako erotické alebo ako poézia o láske, v ktorých dáva najavo svoju fascináciu transcendentálnou láskou. Jeho tvorba je poznačená citlivosťou ku ázijským formám poézie, taktiež naňho vplývala antická poézia poetky Sapfo. Tiež sa dal ovplyvniť tvorbou Tu Fu, ktorého prekladal. Do jeho štýlu a myšlienkového obsahu diela zasiahol aj existencializmus.
Počas roku 1970 Rexroth prekladal spolu so študentom Ling-Čungom čínskeho básnika z dynastie Sung Li Čang-čao a zostavoval antológiu čínskych poetiek s názvom „The Orchid Boat“.
Rexroth si zaumienil prekladať poéziu súčasných mladých japonských poetiek súc pod vplyvom'' „The Love Poems of Marichiko“. Neskôr však odhalil, že on ako autor zaujal kritické stanovisko v zmysle, či je schopný precítiť autenticky tvorbu iného pohlavia a kultúry. Linda Hamalian, jeho životopiskyňa, uviedla, že: „prekladajúc dielo poetiek z Číny a Japonska odhaľuje premenu srdca a mysle.“
Rexrothova poézia, eseje a žurnalistika zrkadlí jeho záujem o jazz, politiku, kultúru a ekológiu.
Beat Generation
Rexroth bol činný ako master of ceremonies (MC) alebo ceremoniál pri príležitostiach, keď Allen Ginsberg, Philip Lamantia, Michael McClure, Gary Snyder a Philip Glenn Whalen predstavovali, čítali či recitovali svoje diela v Six Gallery v San Franciscu 7. októbra 1955. Taktiež spĺňal úlohu svedka v neskoršom obvinení Ginsberga z obscénnosti na súde v jeho prospech. Lawrence Ferlinghetti označil Rexrotha ako jedného zo svojich učiteľov.
Rexroth bol niekedy kritický voči hnutiu Beat generation. Nepovažoval sa za bítnika, on hnutie len študoval. Časopis Time mu dal titul otec beatnikov, na čo odpovedal Rexroth sentenciou, že „Entomológ tiež nie je chrobák“. V románe Jacka Kerouaca „The Dharma Bums“ bol Rexroth odkrytý ako postava Reinholda Cacoethesa.
Diela literárnej kritiky
Rexroth napísal široký blok literárnej a kultúrnej kritiky, jeho práce boli mnohé kompilované a zaradené do antológií. Jeho prenikavé vhľady do tém charakterizoval David Herbert Lawrence ako gnózu sveta a jeho sebavzdelávania. Povedal o sebe, že čítal encyklopédiu Britannica jeden celý rok ako román. Jeho diela naznačujú jeho silný vzťah k témam politického anarchizmu, výtvarného umenia, svetových náboženstiev a ku klasickej čínskej literatúre a filozofii.
V roku 1973 napísal článok do Encyclopaedia Britannica - Literatúra - Literary criticism.
Neskôr navzdory hodnotám svojich kritických prác tieto zavrhol ako finančne motivované. V úvode ku Bird in the Busch napísal: "Hlavne eseje písané z praktických dôvodov majú veľmi malé uznanie u autorov. Som praktický spisovateľ a kritik..."
Vyučovanie
Rexroth bol učiteľom na „University of California, Santa Barbara“ medzi rokmi 1968-1973. Stal sa populárnym medzi študentmi a nepopulárny u administrácie univerzity za svoje vtipné a chytľavé poznámky o trendoch anti-intelektualizmu a lenivosti v kampuse. Jeho prednášky sa stali medzi študentmi rýchlo populárnymi. Svoje hodiny začínal vždy dobromyseľnými slovnými hračkami. Rexroth si obliekol kabát dobromyseľného strýčka, svojich študentov nazýval synovcami a neterami. Študentom dodával odvahu písať vlastné literárne pokusy. Raz sa jeden zlý študent prihlásil prečítať svoje dielo, v ktorom bolo veľa antifeminizmu, mizogýnie a násilia voči ženám. Následne ho vyhodil z triedy a zakázal mu vstúpiť na pôdu prednáškovej siene. Rexroth mal úctu voči žene a transcendentálnej láske medzi pohlaviami.
Politické názory
V mladosti bol ovplyvnený v Chicagu anarchistickým hnutím a bol členom IWW(Industrial Workers of the World). Zúčastňoval sa pravidelne akcií vo Washingtons Park bug clube, čo bolo voľné združenie intelektuálov a rôznych revolucionárov. Lawrence Ferlinghetti ho sám identifikoval ako filozofického anarchistu pravidelne sa združujúceho s inými anarchistami v „North Beach“ a predávajúceho anarchistické noviny „City Lights Bookstore“. Jeho myšlienky boli neskôr fermentované pojmom sociálny vzťah: Tieto spoločnosti sú riadené taktikou podvodu v poriadku, taktikou využívania podriadenosti a slúženia. Toto nazval ako všetkým prestupujúce, hlavne populárnu kultúru, školstvo a sociálne normy.
Rexroth bol tiež pacifista, počas druhej svetovej vojny bol „conscientious objector “ - osoba sledovaná ako antimilitarista a aktívny pomáhač japonsko-amerických internovaných.
Paul Celan
Paul Celan (* 23. november 1920, Černovice, Rumunsko, dnes Ukrajina – † 20. apríl 1970, Paríž, Francúzsko), vlastným menom Paul Antschel, resp. Ancel, bol jeden z najvýznamnejších nemeckých povojnových lyrických básnikov a najoriginálnejších básnikov 20. storočia. Pôsobil aj ako prekladateľ a spisovateľ. V roku 1960 obdržal najvýznamnejšiu nemeckú literárnu Cenu Georga Büchnera.